ट्रक, स्कूटी और मोटरसाइकिल चोरी
जिलेमें चोरी की अलग-अलग वारदातों में ट्रक, स्कूटी और मोटरसाइकिल चोरी किए गए हैं। थाना सदर अहमदगढ़ में भजन सिंह निवासी कुप्प कलां की शिकायत के अनुसार वह अपना ट्रक टेलीफोन एक्सचेंज कुप्प कलां के साथ लगते पेट्रोल पंप पर खड़ा करता था।
गत रात उसका भाई प्रीतम सिंह ट्रक खड़ा करके उसे लॉक करके घर गया लेकिन सुबह देखा कि ट्रक गायब था। दूसरे मामले में जमकनाथ निवासी टिंबरावाल थाना मलौद जिला लुधियाना ने शिकायत दी है कि वह स्कूटी से बस स्टैंड कुप्प कलां बाल कटवाने आया था। दुकान के बाहर स्कूटी खड़ी की थी। कुछ समय बाद बाहर आया तो देखा कि वहां से स्कूटी गायब थी। एक अन्य मामले में रणधीर सिंह निवासी सज्जा पत्ती चौंदा थाना अमरगढ़ ने शिकायत दर्ज करवाई है कि वह अपने मोटरसाइकिल से कबड्डी देखने के लिए गांव दुगरी आया था। वापस जाने लगा तो देखा कि मोटरसाइकिल गायब था।
bho_Deva hin_Deva hin_Deva